**Cyfarfod: Bwrdd Plismona**

**Lleoliad: Cyfarfod Teams**

**Dyddiad: 16 Mai 2023**

**Amser: 14:00-15:37**

|  |  |
| --- | --- |
| **Aelodau:** | Y Prif Gwnstabl, Dr Richard Lewis (PG)Y Comisiynydd Heddlu a Throseddu, Dafydd Llywelyn (CHTh)Y Prif Weithredwr, Carys Morgans SCHTh (PW)Y Prif Swyddog Cyllid, Beverly Peatling SCHTh (PSC)Cyfarwyddwr Cyllid, Edwin Harries (CC) |
| **Hefyd yn bresennol:** | Swyddog Staff, yr Uwch-arolygydd dros dro Richard Davies (RD)Cymorth Gweithredol, Ellen Jones SCHTh |

|  |  |
| --- | --- |
| **Penderfyniad Rhif** | **Crynodeb** |
| PB T3 58 | Cymeradwyodd y Comisiynydd Heddlu a Throseddu yr argymhelliad i ddyfarnu contract i CBRE Ltd am gyfnod o dair blynedd, yn unol â hyd y contract cyffredinol a ganiateir, yn dilyn craffu pellach gan y Prif Swyddog Cyllid. |
| PB T3 59 | Cymeradwyodd y CHTh yr argymhelliad i ddyfarnu contract i Kingdom Ltd am gyfnod o ddwy flynedd, yn unol â hyd y contract cyffredinol a ganiateir, o dan fframwaith presennol y Gwasanaeth Caffael Cenedlaethol a’r telerau yn ôl y galw, yn dilyn craffu pellach gan y PSC. |
| PB T3 60 | Cymeradwyodd y CHTh yr argymhelliad i ddyfarnu’r contract i Reconomy am gyfnod o dair blynedd, yn unol â hyd y contract cyffredinol a ganiateir, o dan fframwaith presennol y Gwasanaeth Caffael Cenedlaethol a’r telerau yn ôl y galw, yn dilyn craffu pellach gan y PSC. |
| PB T3 61 | Cymeradwyodd y CHTh gytundeb cydweithio Adran 22a Minerva. |

1. **Ymddiheuriadau a chyflwyniadau** *(Cadeirydd)*

Barnwyd bod cofnodion y cyfarfod blaenorol yn gofnod gwir a chywir o’r cyfarfod a gynhaliwyd ar 3 Mai 2023.

|  |  |  |
| --- | --- | --- |
| **Rhif y Weithred** | **Crynodeb Gweithredu** | **Diweddariad** |
| PB 210 | Y PSC i adolygu adroddiadau’r adran Adnoddau Dynol i gyfarfodydd y Bwrdd Plismona. | Yn parhau – y PSC mewn cysylltiad â’r swyddog Adnoddau Dynol, Louise Davies. Wedi’i drefnu ar gyfer y Bwrdd Plismona ar 10 Gorffennaf. |
| PB 223 | Y Prif Weithredwr i egluro’r amserlen ar gyfer y dangosfwrdd mesurau cenedlaethol gyda’r Uwch-arolygydd Andrew Edwards. | Wedi’i gwblhau  |
| PB 224 | Swyddfa’r Comisiynydd Heddlu a Throseddu i baratoi datganiad i’r wasg leol mewn perthynas â lansio’r Pecyn Troseddau a Pherfformiad Digidol cenedlaethol. | Wedi’i ohirio. Mae penderfyniad wedi’i wneud i ohirio’r lansiad tan 16 Mehefin.  |
| PB 229 | SCHTh i drefnu digwyddiad ymgysylltu ar y cyd ar gyfer y CHTh a Chynghorydd Cenedlaethol Cymru ar gyfer Trais yn Erbyn Menywod a Merched.  | Ar y gweill gyda Chynghorydd Polisi SCHTh ar gyfer Dioddefwyr. Cyfarfod wedi ei drefnu ar gyfer 26 Mehefin. |
| PB 230 | SCHTh i adolygu cyhoeddi perfformiad yr Heddlu  | Yn parhau – Pennaeth Strategaeth a Pholisi SCHTh i gyfarfod â’r Uwch-arolygydd Andrew Edwards. |
| PB234 | Ymateb adroddiad Trais yn Erbyn Menywod a Merched i’w drafod yng nghyfarfod Tîm Gweithredol SCHTh.  | Ar yr agenda ar gyfer cyfarfod 23 Mai.  |
| PB 237 | SCHTh i weithio ochr yn ochr â’r Uwch-arolygydd Andrew Edwards i ymateb i Gipolwg y Swyddfa Gartref o’r Heddlu. | Wedi’i gwblhau  |
| PB 238 | SCHTh i ddarparu ateb ffurfiol i Gyngor Tref Caerfyrddin a’r Heddlu i ddarparu ymateb gweithredol. | Ar y gweill – Ymateb gweithredol yn cael ei symud ymlaen gan y Prif Arolygydd Phil Rowe.  |

1. **Diweddariad ar gamau gweithredu o gyfarfodydd blaenorol**

***PB 223 Y PW i egluro’r amserlen ar gyfer y* dangosfwrdd** mesurau cenedlaethol gyda’r Uwch-arolygydd Andrew Edwards – Dywedodd y CHTh fod cyfarfod wedi’i gynnal gyda’r Uwch-arolygydd Andrew Edwards a mynegodd ei ddiolch am y sgyrsiau agored a thryloyw a gynhaliwyd.

***PB 224 Pecyn Troseddau a Pherfformiad Digidol Cenedlaethol*** – Dywedodd y Prif Gwnstabl mai dyddiad disgwyliedig y Pecyn Troseddau a Pherfformiad Digidol Cenedlaethol yw 16 Mehefin. Cafwyd trafodaeth ynglŷn â dangosfwrdd Portffolio Cenedlaethol yr Heddlu a chroesawodd y PG gyfarfod pellach i’w drafod.

**Cam gweithredu: Y PG a’r CHTh i gyfarfod i drafod dangosfwrdd portffolio cenedlaethol yr Heddlu**

***PB 238 Ymateb Cyngor Tref Caerfyrddin* –** Mae ymateb wedi ei gyflwyno gan SCHTh, sy’n cynnwys cynnig cyfle i aelodau’r Cyngor Tref gwrdd â’r CHTh yn y Pencadlys.Dywedodd Richard Davies fod yr ymateb gweithredol yn cael ei brosesu gan Brif Arolygydd Gweithrediadau Sir Gaerfyrddin, Phil Rowe.

1. **Eitemau sefydlog**
2. Diweddariad y Prif Gwnstabl

Darparodd y PG drosolwg o’r adroddiadau a ddarparwyd o fewn yr agenda. Tynnodd y PG sylw at y ffaith bod system teleffoni’r Heddlu wedi’i cholli’n ddiweddar a dywedodd fod Heddlu Gwent a Heddlu De Cymru yn delio â galwadau Heddlu Dyfed Powys tra bod y systemau i lawr. Dywedodd y PG fod peirianwyr ar y safle ac y nodwyd yr hyn â'i achosodd. Mae grŵp Aur wedi’i sefydlu i reoli’r digwyddiad.

Cafwyd trafodaeth ynglŷn â lansiad Niche o fewn y sefydliad a nododd y PG ei lwyddiant. Mynegodd y PG ei ddiolch i bawb a gymerodd ran.

1. Diweddariad y Comisiynydd Heddlu a Throseddu

Darparodd y CHTh drosolwg o’r diweddariad a gynhwyswyd yn yr agenda. Amlygodd y CHTh ei ymweliad diweddar â chadetiaid gwirfoddol Heddlu Dyfed Powys a thrafodaethau diweddar a gynhaliwyd gyda’r Heddlu ynghylch perfformiad. Nododd y CHTh gyfarfod y Bwrdd Atebolrwydd Plismona sydd i’w gynnal cyn hir, ac agoriad swyddogol dalfa Dafen ar 26 Mai.

1. Adolygiad yr Heddlu

Mynegodd y CHTh ei ddiolch am yr adroddiad a ddarparwyd. Cafwyd trafodaeth ynglŷn â pherfformiad yr Heddlu a’r cynllun arbedion. Dywedodd y PG bod cyfarfodydd ymgynghori ar gyfer staff yn cael eu cynnal. Gofynnodd y PSC i grynodeb o’r cyllid gael ei gynnwys yn y diweddariad ar adolygiad yr Heddlu. Croesawodd y Cyfarwyddwr Cyllid hyn a dywedodd y byddai’r wybodaeth yn cael ei darparu.

1. Risg

Croesawodd y CHTh y papur a ddarparwyd. Nododd y CHTh y pryderon ynghylch y darpariaethau gofal iechyd yn y ddalfa. Cydnabu’r PG fod y pryderon ynghylch y darpariaethau gofal iechyd wedi bod yn broblem barhaus ond croesawodd y ddarpariaeth galwadau fideo sydd i ddod i rym gyda’r gobaith o ddileu rhywfaint o bwysau a chaniatáu ar gyfer mwy o effeithlonrwydd. Gofynnodd y CHTh am sicrwydd fod yr Heddlu yn gweithredu i leihau a lliniaru’r risg. Sicrhaodd y PG y CHTh bod yr Heddlu yn gweithio tuag at liniaru’r risg. Nododd y PSC risg Fformiwla Ariannu’r Heddlu a nododd fod gwaith yn mynd rhagddo gyda Phennaeth Rhaglenni a Newid yr Heddlu.

Cafwyd trafodaeth ynglŷn â’r fformiwla ariannu, gyda’r PSC yn hysbysu y bydd y cyfnod ymgynghori yn dechrau tua’r haf.

1. **Materion i’w trafod**
	1. Diogelu Data

Nododd y CHTh y diweddariadau o ran Rhyddid Gwybodaeth a Diogelu Data a thynnodd sylw at yr amserlenni ymateb a adroddwyd. Nododd y PG fod y swyddi gwag presennol yn cael effaith ar berfformiad. Cydnabu’r CHTh y nifer isel o doriadau data a adroddwyd.

1. **Maes ffocws:** Perfformiad: Data Stopio a Chwilio

Croesawodd y CHTh yr adroddiadau a ddarparwyd gan yr Heddlu a SCHTh. Cafwyd trafodaeth ynglŷn â’r data a ddarparwyd yn yr adroddiad. Dywedodd y PW y bydd gweithgarwch sicrwydd ychwanegol yn cael ei gwmpasu, a chroesawodd y CHTh drafodaethau pellach.

**Cam gweithredu: Cyfarfod i adolygu data stopio a chwilio i’w drefnu**

1. **Materion i’w penderfynu**
	1. Diweddariad Contract Rheoli Cyfleusterau

Cymeradwyodd y CHTh yr argymhelliad i ddyfarnu contract i CBRE Ltd yn dilyn craffu pellach gan y PSC.

**Penderfyniad: Cymeradwyodd y CHTh yr argymhelliad i ddyfarnu contract i CBRE Ltd am gyfnod o dair blynedd, yn unol â hyd y contract cyffredinol a ganiateir, yn dilyn craffu pellach gan y PSC.**

* 1. Contract Rheoli Cyfleusterau: Contract glanhau newydd

Cymeradwyodd y CHTh y penderfyniad i ddyfarnu contract i Kingdom Ltd tra’n aros am graffu pellach gan y PSC.

**Penderfyniad: Cymeradwyodd y CHTh yr argymhelliad i ddyfarnu contract i Kingdom Ltd am gyfnod o 1+1 mlynedd, yn unol â hyd y contract cyffredinol a ganiateir, o dan fframwaith presennol y Gwasanaeth Caffael Cenedlaethol a’r telerau yn ôl y galw, yn dilyn craffu pellach gan y PSC a’r PW.**

* 1. Contract Rheoli Cyfleusterau: Contract rheoli gwastraff newydd

Cymeradwyodd y CHTh y penderfyniad i ddyfarnu contract i Reconomy yn dilyn craffu pellach gan y PSC.

**Penderfyniad: Cymeradwyodd y CHTh yr argymhelliad i ddyfarnu’r contract i Reconomy am gyfnod o dair blynedd, yn unol â hyd y contract cyffredinol a ganiateir, o dan fframwaith presennol y Gwasanaeth Caffael Cenedlaethol a’r telerau yn ôl y galw, yn dilyn craffu pellach gan y PSC.**

* 1. Cytundeb Cydweithio Adran 22a Minerva

Dywedodd y PW fod y cytundeb wedi’i ystyried yn briodol gan yr adran Technoleg Gwybodaeth ac adran gyfreithiol yr Heddlu.

**Penderfyniad: Cymeradwyodd y CHTh Gytundeb Cydweithio Adran 22a Minerva**

1. **Unrhyw fater arall**
	1. Cyd-arolygiad adeiladu achosion Arolygiaeth Gwasanaeth Erlyn y Goron Ei Fawrhydi – llythyr comisiynu

Cydnabu’r CHTh a’r PG y llythyr a ddaeth i law. Cafwyd trafodaeth ynglŷn â’r arolygiad a nododd y PG nad oedd hyn yn codi unrhyw bryderon.

* 1. Dyfarniad Tendr Sengl – Gwasanaethau Ymgynghorol ar gyfer Cydgysylltydd Cyflenwi Tactegol Cenedlaethol Cyffuriau Cyngor Cenedlaethol Penaethiaid yr Heddlu *(dibenion adrodd yn unig).*

Darparodd y PG drosolwg o’r dyfarniad tendr sengl a ddarparwyd. Cydnabu’r CHTh y penderfyniad a’r adroddiad a ddarparwyd.

* 1. Ymholiad etholaethol gan Stephen Crabb AS ynghylch Gorsaf Heddlu Aberdaugleddau.

Cydnabu’r CHTh a’r PG yr ohebiaeth a ddaeth i law. Dywedodd y PW fod gohebiaeth wedi’i dosbarthu i Aelodau Seneddol a chynghorwyr ynghylch newidiadau i ystadau’r Heddlu a phwysleisiodd yr angen i sicrhau rhywfaint o gysondeb wrth hysbysu aelodau’r cyhoedd. Cynigiodd y PW y dylid cynnal cyfarfod i drafod y strategaeth ystadau ymhellach a’r strategaeth gyfathrebu ategol.

**Cam gweithredu: Cyfarfod i’w drefnu i drafod ystadau**

* 1. Arfau tanio

Dywedodd y CHTh fod y mater hwn wedi’i ddwyn i’w drafod yn dilyn cyfarfod gyda Craig Williams AS ynghylch pryderon am adran arfau tanio’r Heddlu. Dywedodd Richard Davies fod y Prif Uwch-arolygydd Jon Cummins wedi croesawu trafodaeth bellach gyda’r CHTh ynghylch yr Adran Arfau Tanio, a chroesawodd y CHTh yr awgrym hwn. Dywedodd y PW fod y pryderon ynghylch y cynnydd mewn cyfathrebu â SCHTh ar faterion trwyddedu Arfau Tanio wedi’u codi gyda’r Prif Gwnstabl Cynorthwyol Charles.

Nododd y PG ei ddiolch i Oruchwyliwr yr Ymchwiliad Arfau Tanio, Euros Lewis, sy’n ymddeol ar ôl nifer sylweddol o flynyddoedd o wasanaeth i Heddlu Dyfed Powys.

* 1. Pobl

Dywedodd y PG fod gwasanaeth Pobl, a gomisiynwyd, wedi’i amlygu fel enghraifft o arfer gorau wrth gynorthwyo’r gwaith o wella ansawdd bywyd a chreu cyfleoedd i bobl a chymunedau yn ystod ymchwil a wnaed gan y Swyddfa Gartref a’r Gwahoddiad Polisi.

* 1. Cyfarfod nesaf y Bwrdd Plismona

Cynigiodd y PW fod cyfarfod nesaf y Bwrdd Plismona yn canolbwyntio ar yr archwiliad dwfn i stelcian ac aflonyddu, a chymeradwywyd hynny gan y CHTh a’r PG. Dywedodd y PW hefyd fod cais wedi dod i law i drefnu cyfarfod Bwrdd Plismona pellach i ymdrin â gweithgaredd y tendr yswiriant.

1. **Adolygu’r holl gamau gweithredu a’r penderfyniadau a gymerwyd** *(Cadeirydd)*

|  |  |  |
| --- | --- | --- |
| **Rhif y Weithred**  | **Crynodeb Gweithredu** | **I’w symud ymlaen gan** |
| PB 238 | Y PG a’r CHTh i gyfarfod i drafod dangosfwrdd portffolio cenedlaethol yr Heddlu. | Yr Heddlu/SCHTh |
| PB 239 | Cyfarfod i adolygu data stopio a chwilio i’w drefnu | Yr Heddlu/SCHTh |
| PB 240 | Cyfarfod i’w drefnu i drafod ystadau  | Yr Heddlu/SCHTh |